cyanic-selkie/wikianc huggingface dataset:
Tommi Maunula
Sisällissodan jälkeinen aika
Maunula palveli sisällissodan jälkeen 7. heinäkuuta 1918 lähtien 5. Jääkärirykmentissä, josta muodostettiin myöhemmin ensin Kuopion jalkaväkirykmentti 4 ja sitten Tampereen rykmentti. Hän toimi rykmentissä komppanianpäällikkönä. Myöhemmin hän toimi vuosina 1919 – 1920 opettajana 3. Divisioonan aliupseerikoulussa. Aliupseerikoulusta hänet komennettiin 23. helmikuuta 1921 alkaen Ilmavoimiin, jonne hänet lopulta siirrettiin 16. heinäkuuta 1921 alkaen. Ilmavoimissa Maunula toimi ensin aliupseerikoulun johtajana, mutta hänet määrättiin 1. kesäkuuta 1922 alkaen laivuepäälliköksi Ilmailuosasto 2:een. Ilmailuosastosta hänet siirrettiin 24. syyskuuta 1923 alkaen Ilmavoimien esikuntapäälliköksi ja edelleen 30. kesäkuuta 1924 alkaen 2. Erillisen meritiedustelulaivueen päälliköksi ja edelleen 2. lokakuuta 1926 Ilmavoimien alokaskomppanian päälliköksi. Lentuepäälliköksi ja myöhemmin tiedustelu-upseeriksi Merilentoeskaaderiin (nimi myöhemmin Lentoasema 4) hänet siirrettiin 1. huhtikuuta 1928. Seuraavaksi hänet siirrettiin 1. kesäkuuta 1937 Ilmatorjuntapiiri 5:n päälliköksi, missä tehtävässä hän palveli vuoteen 1938 saakka. Seuraavaksi hänet siirrettiin Lentorykmentti l:een, josta hänet piakkoin siirrettiin Satakunta-Hämeen sotilasläänin esikuntaan, missähän palvelikin talvisotaan saakka.
Aikaisemmilta vuosiltaan hänelle kertyi myös viransijaisuuksia joista mainittakoon 19. joulukuuta 1924 – 2. lokakuuta 1926 välisenä aikana hän hoiti komppanianpäällikön tehtävä Polkupyöräpataljoona 2:ssa ja järjesti 8. syyskuuta 1932 – 12. maaliskuuta 1933 välisenä aikana Kemijärvellä polaarivuoden aerologisia lentoja.
Talvi- ja jatkosota
Maunula osallistui talvisotaan Tampereen ilmapuolustuspäällikkönä. Välirauha aikana hän toimi aluksi samassa tehtävässä, kunnes hänet siirrettiin ilmapuolustusupseeriksi Pohjois-Hämeen sotilasläänin esikuntaan. Jatkosodan puhjettua hänet komennettiin Pohjois-Hämeen sotilasläänin esikunnan ilmasuojelutoimiston päälliköksi, josta hänet siirrettiin myöhemmin pataljoonan komentajaksi Jalkaväenkoulutuskeskus 17:ään, missä tehtävässä hän oli sodan loppuun saakka, jolloin hän erosi vakinaisesta palveluksesta. Hänet haudattiin Pernajaan.
Luottamustoimet
Maunula toimi Ilmavoimien upseeriyhdistyksen sihteerinä vuonna 1927 ja johtokunnan jäsenenä vuosina 1933–1934 sekä Turkinsaaren upseerikerhon johtokunnan puheenjohtajana vuosina 1932–1934 ja Turkinsaaren ampumaseuran johtokunnan puheenjohtajana vuosina 1932–1933. Hän edusti Suomea pohjoismaisessa ilmailukokouksessa Göteborgissa vuonna 1924. Hän toimi myös Lentoasema 4:n kunnianeuvoston jäsenenä vuonna 1934.
Pekka Niemi (koripalloerotuomari)
Pekka Niemi (s. 1981) on suomalainen koripalloerotuomari.
Tampereella asunut Niemi on valittu Korisliigan vuoden erotuomariksi vuonna 2011.
Mustajoki (Pietari)
Mustajoki on joki Pietarin kaupungin alueella Venäjällä. Sen aikaisempia nimiä ovat Vihojoki, Vihonoja ja Koivuoja. Suomalainen Mustajoki mainitaan asutuksen nimenä vuonna 1770.
Joki saa alkunsa Kolomäen lähellä sijaitsevasta Pitkäjärvestä (ven. Долгое, Dolgoje) ja laskee Suureen Nevkaan Mantereen tienoilla. Sen pituus on 8,1 kilometriä ja leveys alajuoksulla lähes 20 metriä.
Mustanjoen rannalla sijaitsee Aleksandr Puškinin ja Georges d'Anthèsin kaksintaistelupaikka muistomerkkeineen. Joen suun lähellä on Vyborgskaja-hotelli ja Tšornaja Retškan metroasema.
Bình Phước
thumb| Maakunta Vietnamin kartalla. Bình Phước on maakunta Vietnamin eteläosassa Đông Nam Bộin alueella, Kambodžan vastaisella rajaseudulla. Sen pääkaupunki on nimeltään Đồng Xoài. Maakunnan pinta-ala on 6 883 km². Vuonna 2009 maakunnassa oli 875 000 asukasta.
525 Power Tracks
525 Power Tracks on Yhdysvaltojen Floridasta käsin ympäri vuorokauden toimiva, mainosvapaa kuuntelijoiden lahjoitusten varassa oleva internet-radiokanava. Kanava soittaa suurimmaksi osaksi indie-artistien ja -yhtyeiden musiikkia joka painottuu vahvasti metallimusiikkiin, eritoten power- ja alternative metalliin.
Thea Gill
Thea Louise Gill (s. 5. huhtikuuta 1970 Vancouver, Brittiläinen Kolumbia, Kanada) on kanadalainen näyttelijä, joka tunnetaan parhaiten roolistaan Lindsay Petersonina Showtime-televisiokanavan televisiosarjasta Älä kerro äidille 2.
Varhaiset vaiheet
Lapsena Gill asui Vancouverissa, jossa hän kävi tyttöjen yksityiskoulua kahdentoista vuoden ajan. Sen jälkeen hän aloitti opiskelut Yorkin yliopistossa Torontossa. Gill valmistui sieltä kohtuullisin arvosanoin vuonna 1992, ja tapasi opiskeluaikanaan myös tulevan puolisonsa, teatteriohjaaja Brian Richmondin..
Näyttelijäura
Yorkin yliopistosta valmistumisensa jälkeen Gill asui Torontossa ja teki töitä teatterissa, televisiosarjojen vierasrooleissa, mainoksissa ja muutamissa elokuvarooleissa.
Ensimmäistä kertaa Gill sai kuuluisuutta, kun hän vuonna 2000 meni koe-esiintymään Lindsay Petersonin roolia varten televisiosarjassa Älä kerro äidille 2, jota näyttelemään hänet myös valittiin. Gill säilytti roolinsa sarjan viiden tuotantokauden ajan. Vuonna 2001 Gill muutti Torontosta Victoriaan, koska hänen miehensä työskenteli Victorian yliopistossa. Gill jakoi aikansa Toronton, jossa televisiosarjaa Älä kerro äidille 2 kuvattiin, ja Victorian välille vuoteen 2005 saakka, jolloin televisiosarjan Älä kerro äidille 2 tuotanto lopetettiin.
Kun Älä kerro äidille 2 lopetettiin, Gill oli työskennellyt monissa teatteri-, televisio- ja elokuvarooleissa. Vuonna 2006 hän sai roolin yhdysvaltalaisen televisioverkon here! televisiosarjasta Dante's Cove, josta hän sai "erikoisvierasroolin" roolihahmona Diana Childs. Vuoden 2007 heinäkuun haastattelussa Gill sanoi, että hän ei ollut vakuuttunut siitä, että Vancouverin "elokuvaskene" olisi hänelle sopiva, joten hän oli päättänyt muuttaa Los Angelesiin vuodeksi koittaakseen löytää pitkäaikaisempia ja paremmin hänelle sopivia rooleja.
Gill on näyttelijäuransa lisäksi lahjakas jazzlaulaja ja on työskennellyt Midsummer Loungen näytöksessä Välimeren ja Karibianmeren risteilijällä M.S. Carousel. Gill teki myös kolmen yön soololaulunäytelmän jazzklubissa Torontossa vuonna 2002. Vuonna 2005 Gill näytteli Richard Bellin elokuvassa Eighteen viettelevää toisen maailmansodan aikaista yökerhon laulajaa, jossa Gill teki myös ensimmäisen lauluesityksensä elokuvassa. Gillin laulama laulu, "In a Heartbeat", jonka oli kirjoittanut maineikas Bramwell Tovey, oli ehdolla Genie-palkinnon saajaksi.
Perhe ja elämä
Gill on naimisissa Brian Richmondin kanssa ja hänellä on kaksi lapsipuolta sekä kaksi lapsenlapsipuolta.
Hän on haastatteluissa antanut lausuntoja, joiden mukaan hän olisi seksuaaliselta suuntautumiseltaan biseksuaali.
Palkinnot
Vuonna 2003 Gill sai Golden Sheaf -palkinnon roolistaan televisiosarjassa Bliss ja The National Leadership -palkinnon National Gay and Lesbian Task Force -järjestöltä. Vuonna 2005 Gill sai Leo-palkinnon tekemästään työstä televisiosarjan The Collector jaksossa.
R. A. Salvatore
Elämä ja ura
R. A. Salvatore syntyi Leominsterissa, Massachusettsissa vuonna 1959. Hän lähti opiskelemaan tietojenkäsittelyä Fitchburg State Collegeen, mutta vaihtoi toisena opiskeluvuotenaan pääaineensa journalistiikkaan luettuaan J. R. R. Tolkienin Tarun sormusten herrasta.
Hän alkoi kirjoittaa tosissaan vuonna 1982, kun hän alkoi luonnostella Echoes of the Fourth Magic -romaaninsa käsikirjoitusta. Se oli Bermudan kolmio -aiheinen mysteerifantasia, joka julkaistiin vuonna 1990. Hänen ensimmäinen julkaistu romaaninsa oli kuitenkin Kristallisauva vuodelta 1988. Kirja on ensimmäinen osa Jäätuulen laakso -trilogiaa, joka aloitti pitkän sarjan Drizzt Do’Urdenista kertovia Forgotten Realms -kirjoja. Sitä seurasi Musta haltia -trilogia, jonka tapahtumat edelsivät edellistä trilogiaa.
Salvatore teki elannokseen erilaisia töitä kirjoittamisen ohessa, mutta vuonna 1990 hän pystyi ryhtymään päätoimiseksi kirjailijaksi. Forgotten Realms -romaanien lisäksi hän on kirjoittanut Keihäänkantajan taru -trilogian, joka on Kuningas Arthurin tarujen innoittama, ja Demonisota-sarjan, joka sijoittuu hänen luomaansa fantasiamaailmaan.
Salvatore asuu Massachusettsissa ja hänellä on kolme lasta vaimonsa Dianen kanssa.
Tyyli
Salvatore kuvailee kerronnassaan yksityiskohtia huomattavan paljon. Hänen itsensä mukaan tämä kirjoittamistapa juontaa juurensa hänen taustaansa insinööriopiskelijana. Salvatoren tarinoissa taistelulla on suuri osuus. Ne sijoittuvat väkivaltaisiin ympäristöihin, ja ne sisältävät yksityiskohtaisia toimintakohtauksia.
Mattias Wiklöf
Mattias Wiklöf (s. 24. toukokuuta 1979) on ruotsalainen jalkapalloilija, pelipaikaltaan keskikenttäpelaaja ja hyökkääjä. Hän edustaa kaudella 2009 Ruotsin kolmanneksi korkeimmalla sarjatasolla pelaavaa IK Bragea. Kaudella 2008 Wiklöf pelasi Veikkausliigan IFK Mariehamnissa. Hän siirtyi maarianhaminalaisjoukkueeseen Ruotsin 2-divisioonassa pelaavasta Sandvikens IF:sta. Hän on Ockelbo IF:n kasvatti.
KNM St. Olaf (1856)
KNM St. Olaf oli Norjan laivaston 34-tykkinen höyryfregatti.
Valmistus
Alus tilattiin Hortenin laivastontelakalta, missä köli laskettiin telakkanumerolla 39. Se laskettiin vesille 1856. Sen uppouma oli 2180 tonnia ja se saavutti 10,5 solmun nopeuden.
Bình Thuận
thumb| Maakunta Vietnamin kartalla. Bình Thuận on maakunta Vietnamin etelärannikolla Đông Nam Bộin alueella, lähellä Hồ Chí Minhin kaupunkia. Sen pääkaupunki on nimeltään Phan Thiết. Maakunnan pinta-ala on 7 837 km². Vuonna 2009 maakunnassa oli 1,17 miljoonaa asukasta.
Thaimaan parlamenttivaalit 2011
Thaimaan parlamenttivaalit 2011 oli Thaimaassa 3. heinäkuuta 2011 järjestetyt ennenaikaiset parlamenttivaalit. Vaaleilla valittiin Thaimaan parlamentin edustajainhuoneen 500 edustajaa, joista 375 valittiin vaalipiireittäin ja 125 puolueiden asettamilta vaalilistoilta.
Thaimaa ajautui ennenaikaisiin vaaleihin vuoden 2010 mielenosoitusten takia. Pääehdokkaina olivat istuva pääministeri Abhisit Vejjajiva (Demokraattinen puolue) ja Pheu Thai -oppositiopuoluetta johtava Yingluck Shinawatra. Vaalit olivatkin ennen muuta Thaksinin kannattajien ja vastustajien välinen taistelu. Yingluck Shinawatran johtama Pheu Thai -puolue sai vaaleissa murskavoiton. Puolue sai yli puolet parlamentin paikoista, ja vaalivoiton myötä Yingluckista tuli Thaimaan ensimmäinen naispääministeri.
Vaalitapa
thumb|Paikkojen määrä vaalipiireittäin. Äänioikeutettuja olivat 18 vuotta täyttäneet Thaimaan kansalaiset. Äänioikeutta ei kuitenkaan ollut munkeilla, noviiseilla, papeilla ja vangeilla. Vaalipiirissä sai äänestää vain, jos oli ollut siellä kirjoilla vähintään 90 päivää ennen varsinaista vaalipäivää. Vaaleilla valittiin Thaimaan parlamentin edustajainhuoneen 500 edustajaa, joista 375 valittiin vaalipiireistä ja 125 puolueiden asettamilta valtakunnallisilta vaalilistoilta. Jokaisella äänestäjällä oli siis kaksi ääntä. Lisäksi äänestäjillä oli mahdollisuus äänestää tyhjää.
Edustajainhuone voi kookontua vasta, kun vaalilautakunta on vahvistanut 475 edustajaa.
Tausta
Thaimaa ajautui ennenaikaisiin vaaleihin vuoden 2010 mielenosoitusten takia. Pääministeri Abhisit oli jo toukokuussa 2010 ehdottanut, että ennenaikaiset parlamenttivaalit pidettäisiin 14. marraskuuta 2010. Abhisit esitti parlamentin hajottamista kuitenkin vasta 9. toukokuuta 2011 sen jälkeen, kun perustuslakituomioistuin vahvistanut kolmen uuden vaalilain lainmukaisuuden.
Tulos
Parlamenttivaalien tulos:
Virallisen tuloksen julkaiseminen
Vaalilautakunta julkaisi 13. heinäkuuta 2011 ensimmäiset 358 edustajaa, joiden vaalitulokset se oli vahvistanut. Vaalilautakunnan ensimmäiseltä listalta puuttuivat niin vaalit voittanut Yingluck kuin myös ne hävinnyt Abhisit. Yingluckia syytettiin siitä, että vaalikampanjaan olisi osallistunut henkilöitä, joilta poliittinen toiminta oli tuomioistuimen päätöksellä kielletty. Abhisitia puolestaan syytettiin markkinatapahtuman järjestämisestä ennakkoäänestyspäivänä, vain kolmen pääpuolueen vaalikampanjan televisiolähetysten sallimisesta sekä Royal Plazan laittomasta käytöstä vaalikampanjassa. Vaalilautakunta vapautti heidät epäilyistä 19. heinäkuuta ja vahvisti samalla 10 muun edustajan vaalituloksen.
27. heinäkuuta 2011 vaalilautakunta vahvisti 94 edustajan vaalituloksen. Tällöin vahvistettuja ääniä oli kaikkiaan 496. Perustuslain mukaan parlamentti voi kokoontua vasta kun 475 paikkaa on vahvistettu ja parlamentin on kokoonnuttava 30 päivän kuluttua vaalipäivästä. Avoimiksi jäi vielä neljä paikkaa, joista yksi vaatii äänien uudelleenlaskennan ja kaksi uusia vaaleja kahdessa vaalipiirissä. Vaalilautakunta ei kuitenkaan vahvistanut punapaitojen johtajiin kuuluvan ja vankeustuomiota kärsivän Jatuporn Prompanin vaalitulosta, koska kansanedustajan on oltava äänioikeutettu. Jatuporn oli menettänyt äänioikeutensa, koska hän oli jättänyt äänestämättä vaaleissa. Keskusvaalilautakunta hyväksyi Jatupornin tuloksen 1. elokuuta 2011.
Uusi edustajainhuone
Uusi edustajainhuone kokoontui ensimmäisen kerran 1. elokuuta 2011 ja valitsi edustajainhuoneen puhemieheksi Pheu Thai -puolueeseen kuuluvan Somsak Kiatsuranontin. 5. elokuuta 2011 edustajainhuone valitsi uudeksi pääministeriksi Yingluck Shinawatran. Yingluckia kannatti 296 edustajaa, 3 vastusti ja 197 äänesti tyhjää. Thaimaan kuningas Bhumibol Adulyadej nimitti Yingluckin virallisesti Thaimaan 28. pääministeriksi 8. elokuuta 2011.
Vaalien jälkeen
Vaalien pelättiin aiheuttavan uusia mielenosoituksia, mikäli hävinnyt vastapuoli ei hyväksy vaalien tulosta. Mielenosoituksia ei kuitenkaan tapahtunut, sillä demokraatit myönsivät tappionsa ja demokraattien Abhisit erosi vaalitappion takia Demokraattisen puolueen puheenjohtajuudesta. Hänet valittiin silti 96 prosentin kannatuksella uudelleen puolueen puheenjohtaksi 6. elokuuta 2011.
Yingluck ja Pheu Thai aloittivat hallitustunnustelut muiden puolueiden kanssa jo vaali-iltana.
Politiikan tutkijoiden mukaan Yingluckin suurimmat ongelmat tulevat olemaan maan talous ja Thaksinin armahduskysymys. Demokraatit ja heitä lähellä oleva keltapaitojen PAD-liike vastustavat kuitenkin jyrkästi Thaksinin armahdusta.
Kefdiniiri
Ominaisuudet ja käyttö
Kefdiniiri on niin sanottu kolmannen sukupolven kefalosporiini ja sen antibioottiset ominaisuudet perustuvat bakteerin soluseinän synteesin estämiseen. Antibioottina lääkeaine on suhteellisen laajakirjoinen, mutta tehoaa erityisesti grampositiivisiin bakteereihin. Kefdiniirin rakenne ei hydrolysoidu helposti beetalaktamaasien vaikutuksesta. Kefdiniiriä voidaan käyttää muun muassa keuhkokuumeen ja muiden hengitysteiden infektioiden hoitoon.
Haittavaikutukset
Kefdiniiri voi aiheuttaa haittavaikutuksinaan huonovointisuutta, vatsakipuja, ripulia ja harvinaisesti allergisia oireita.
Valmistus
Kefdiniiri on puolisynteettinen yhdiste. Aminokefalosporiinista valmistetaan vinyyliaminokefalosoporiinihappoa, joka reagoi 3-bromiasetoetikkahapon tai 3-bromiasetoasetyylikloridin kanssa. Yhdisteen ketoniryhmä reagoi natriumnitriitin kanssa, jolloin muodostuu oksiimi. Viimeinen vaihe yhdisteen synteesissä on reaktio tiourean kanssa, jolloin muodostuu tiatsolirengas.
Alimmainen Vitsajärvi
Alimmainen Vitsajärvi Alimmainen Visajärvi on Päijät-Hämeessä Heinolassa Makkaramäen kylän lähellä sijaitseva järvi.
Maantietoa
Järven pinta-ala on 5,6 hehtaaria, se on 650 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,8 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Tuusjärven valuma-alueeseen (14.173) se kuuluu. Järven vedenpinnan korkeus on 108,9 metriä mpy.
Edson Bispo dos Santos
Edson ”Edson Bispo” Bispo dos Santos (27. toukokuuta 1935 Rio de Janeiro – 12. helmikuuta 2011 São Paulo) oli brasilialainen koripalloilija, koripallovalmentaja, olympiamitalisti ja maailmanmestari.
Bispo osallistui Brasilian miesten maajoukkueessa pelaajana kolmiin kesäolympialaisiin: Roomassa 1960 ja Tokiossa 1964 Brasilia voitti pronssia, ja Melbournessa 1956 maa oli kuudes. Bispo voitti Brasilian maajoukkuepelaajana myös maailmanmestaruuden Chilessä 1959 ja kolme mitalia Pan-Amerikan kisoista. Hän voitti mitaleita myös Etelä-Amerikan mestaruuskilpailuista. Bispo toimi myös koripallovalmentajana ja johdatti Brasilian maajoukkueen muun muassa kahdesti mitaleille Pan-Amerikan kisoissa.
Bispo kuoli 75-vuotiaana 12. helmikuuta 2011.
Levopimaarihappo
Levopimaarihappo on rakenteeltaan trisyklinen diterpenoidi, jota esiintyy esimerkiksi pihkassa ja mäntyöljyssä. Yhdiste kuuluu havupuissa esiintyviin hartsihappoihin, tarkemmin abietaaneihin.
Levopimaarihapon kemiallinen kaava on C20H30O2 ja moolimassa 302,45 g/mol, suhteellinen tiheys 1,06 g/cm3 (vesi = 1,0 g/cm3), sulamispiste 150–152 °C, kiehumispiste 429,4 °C (760 mmHg), leimahduspiste 204,6 °C, taitekerroin 1,541 ja CAS-numero 79-54-9. Se liukenee heikosti veteen eli 2,54 mg/l.
Levopimaarihappo muuttuu helposti lämmön tai happojen vaikutuksesta lähes täydellisesti abietiinihapoksi.
Luettelo Suomen singlelistan ykkösistä vuonna 1986
Tämä on luettelo Suomen singlelistan ykkösistä 1986, joka sisältää kärkipaikkaa hallussaan pitäneet singlet vuonna 1986 Suomen Musiikkikauppiasliitto ry:n kokoamalla Mitä Suomi soittaa -listalla. Listaa julkaistiin kerran kuukaudessa. Samaan aikaan Suomessa on julkaistu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.
El Salvador kesäolympialaisissa 2016
El Salvador osallistui kesäolympialaisiin 2016. Sitä edusti kahdeksan urheilijaa kuudessa lajissa. Joukkueen lipunkantajana avajaisissa toimi ampuja Lilian Castro.
Lierot
Lierot (Lumbricidae) on harvasukasmatoihin kuuluva heimo, johon kuuluvia lajeja ovat muun muassa kasteliero ja tunkioliero.
Tazul Izan Tajuddin
Tazul Izan Tajuddin (s. 1969 Banting) on malesialaissyntyinen säveltäjä, joka on asunut vuodesta 1997 Isossa-Britanniassa. Hänen orkesteri- ja kamarimusiikkiteoksiaan on esitetty eri puolilla maailmaa.
Keskimmäinen Vitsajärvi
Keskimmäinen Vitsajärvi on Päijät-Hämeessä Heinolassa Makkaramäen kylän lähellä sijaitseva järvi.
Tazul Izan Tajuddin
Tajuddin aloitti kitaransoiton itsenäisesti 15-vuotiaana ja säveltämisen 24 vuoden iässä. Hän opiskeli sekä länsimaista taidemusiikkia että malesialaista perinnemusiikkia Universiti Teknologi MARAssa Shah Alamissa vuosina 1988–1991. Lisäksi hän sai sävellysopetusta Leonardo Baladalta ja tutki Iannis Xenakisin musiikkia Juan Pablo Izquierdon johdolla Carnegie Mellon -yliopistossa vuosina 1994–1996. Hän pääsi opinahjoon Malesian kulttuuriministeriön stipendillä ja sai siellä musiikin maisterin arvon. Hän täydensi sävellysopintojaan vielä Martin Butlerin, Michael Finnissyn ja Jonathan Harveyn johdolla Sussexin yliopistossa (1997–2001), jossa hän sai filosofian tohtorin arvon.
Keskimmäinen Vitsajärvi
Maantietoa
Järven pinta-ala on 6,3 hehtaaria, se on 500 metriä pitkä ja 250 metriä leveä. Järvellä on kartan mukaan kaksi saarta. Sen rantaviivan pituus on 1,6 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Tuusjärven valuma-alueeseen (14.173) se kuuluu. Järven vedenpinnan korkeus on 109 metriä mpy.
Tazul Izan Tajuddin
Lähteet
'
Komeapihta
Laji kasvaa yleensä 40–60 metriä korkeaksi, rungon halkaisijan ollessa kaksi metriä. Komeapihta on korkealla viihtyvä puu ja sitä esiintyy 1 400–2 700 metrin korkeudella. Nuorten puiden kaarna on pehmeää, väriltään harmaata ja muuttuu pihkarakkuloiden seurauksena vanhojen puiden oranssinpunaiseksi, karkeaksi ja halkeilleeksi. Neulaset ovat 2–3,5 senttiä pitkiä, väriltään sinivihreitä.
Lajia käytetään puutavaraksi ja paperiteollisuuden raaka-aineena. Se on myös suosittu joulukuusena.
Biljardi
thumb|Biljardipöytä thumb|Biljardipalloja biljardipöydän veralla Biljardi tarkoittaa pallopelejä, joita pelataan veralla päällystetyllä pöydällä. Pöytä on yleensä suorakaiteen muotoinen, ja sitä ympäröivät kumipehmusteiset, verkapäällysteiset vallit hieman pallojen puoliväliä korkeammalla. Biljardipöydässä on tavallisesti kuusi pussia, yksi kussakin kulmassa sekä yksi kummankin pitkän sivun keskikohdilla, mutta aina pöydissä ei ole pusseja lainkaan. Biljardipeleissä lyödään kööksi kutsuttavalla suippenevalla kepillä pöydällä olevia palloja.
Biljardipelejä
Eri biljardipelejä:
Yleisimmät pool-pelit ovat kasipallo (8-ball), ysipallo (9-ball), kymppipallo (10-ball) ja straight pool (14.1). Näiden lisäksi on olemassa variaatioita ja muita epävirallisia pelimuotoja.
Kaisa on suosittu laji lähinnä Itä-Suomessa.
Snookerissa ja englantilaisessa biljardissa pelipöytä on huomattavasti isompi ja pussien suut ovat vain hieman palloa suurempia, poolissa on taas verrattain isot ja leveät aukot.
Lasse Marjokorpi
Lasse Pekka Olavi Marjokorpi (s. 1947 Heinola) on eläkkeellä oleva suomalainen rovasti ja kristillinen kirjailija.
Marjokorpi oli Sallassa ylimääräisenä pappina 1973–1979 ja Kemijärven kirkkoherrana 1982–2012. Hän toimi kirkolliskokousedustajana 12 vuoden ajan. Marjokorpi on pitänyt myös jumalanpalveluksia Inkerinmaalla.
Marjokorpi oli yksi neljästä papista jolle Oulun hiippakunnan tuomiokapituli antoi toukokuussa 2014 varoituksen papillisessa tehtävässä toimimisesta Suomen evankelisluterilaisessa lähetyshiippakunnassa.
Biljardi
Historia
Kaikkien biljardilajien katsotaan kehittyneen sisällä pelattaviksi peleiksi ulkona pelattavista keppi-ja-pallo-nurmikenttäpeleistä. Ne ovat siis sukua kroketille ja golfille.
Englanninkielisestä kirjallisuudesta löytyy sanan ”billiards” maininta ensimmäisen kerran Edmund Spenserin kirjasta Mother Hubberd’s Tale, vuodelta 1591. Kirja mainitsee nopin, kortein ja ”balliardsein” pelattavat pelit. Sanan ”biljardi” alkuperä saattaa olla ranskan kielen keppiä tarkoittava sana ”billart” tai ”billette”. Sanan alkuperä saattaa olla ranskan kielen palloa tarkoittava sana ”bille”. Myös biljardikepin nimitys ”köö” juontaa juurensa ranskan kieleen, häntää tarkoittavaan sanaan ”queue”. Pelissä alun perin käytetty maila muistutti muodoltaan enemmän golf- tai jääkiekkomailaa. ”Köö”, eli ”häntä” viittaa tapaan käyttää mailan häntäpäätä lyötäessä vallissa kiinni olevaa palloa.
Biljardiksi tunnistettavissa olevaa, krokettia muistuttavaa peliä pelattiin ulkotiloissa 1340-luvulla. Ranskan kuningas Ludvig XI:llä oli ensimmäinen tunnettu sisätiloissa sijaitseva biljardipöytä. Ludvig XIV kehitti peliä eteenpäin ja kasvatti sen suosiota, ja se levisi nopeasti Ranskan aateliston keskuudessa. Vaikka peliä oltiin pitkään pelattu paljaalla maalla, tämä muoto näyttää hävinneen 18. vuosisadalla kroketin, golfin ja keilapelien tieltä, kun taas pöytäbiljardi on yleistynyt sisätilojen aktiviteettina. Skotlannin kuningatar Maria Stuart väitti, että hänen ”table de billiard” vietiin pois niiden toimesta, joista lopulta tuli hänen teloittajansa (ja jotka käärivät hänen ruumiinsa pöydän verkaan). Vuonna 1588 Norfolkin herttuan on kirjoitettu omistaneen vihreällä veralla päällystetyn biljardipöydän, kolme biljardikeppiä ja 11 norsunluista biljardipalloa. Biljardin suosio kasvoi niin, että vuoteen 1727 mennessä sitä pelattiin lähes jokaisessa pariisilaisessa kahvilassa. Englannissa peli oli kehittymässä herrasväen hyvin suosituksi toiminnaksi. Biljardi levisi Venäjältä Suomeen ranskalaisen kulttuurin myötä 1800-luvulla.
Urheilulajina
Etenkin kansainvälisiä säädeltyjä ammattilaiskisoja on viimeistään vuodesta 1893 alkaen kutsuttu urheilutapahtumiksi eikä pelkästään peleiksi. Monista eri biljardilajeista järjestetään nykyisin kisoja, etenkin ysipallosta, snookerista, kolmen vallin karasta ja kasipallosta.
Vuonna 2005 pidetyssä World Games -urheilutapahtumassa Saksan Duisburgissa oli mukana biljardiosio, johon sisältyi pool, snooker ja kara. Myös vuoden 2006 Aasian kisoissa esiteltiin biljardilajien luokka.
Carl Liander
Carl Gotthard Liander (1. marraskuuta 1847 Morakarla, Uplanti, Ruotsi – 25. toukokuuta 1916 Bollnäs) oli ruotsalainen opettaja, opettajaseminaarin johtaja, virsirunoilija.
Elämä
Liander valmistui kansakoulunopettajaksi Upsalassa 1874 ja seuraavana vuonna hänestä tuli Bollnäsin seminaarin opettaja sekä viisi vuotta myöhemmin seminaarin johtaja. Hän jätti johtajan tehtävät 1908.
Liander oli etevä koulumies ja otti osaa kristilliseen toimintaan, Ruotsin Evankelisen Isänmaasäätiön (Evangeliska Forsterlandsstifelsen) toimintaan saarnaajana ja piiriasiamiehenä.
Yksi hänen kirjoittamansa ja säveltämänsä virsi on Suomen evankelis-luterilaisen kirkon virsikirjassa virsi 77 ”Käy yrttitarhasta polku” (Från örtagården leder). Se on myös Ruotsin kirkon virsikirjassa virsi 715, mutta ei Ruotsin kirkon ruotsinkielisessä virsikirjassa..
Ylimmäinen Vitsajärvi
Ylimmäinen Vitsajärvi Ylimmäinen Visajärvi on Päijät-Hämeessä Heinolassa Makkaramäen kylän lähellä sijaitseva järvi.
Maantietoa
Järven pinta-ala on 2,8 hehtaaria, se on 450 metriä pitkä ja 150 metriä leveä. Järvellä on kartan mukaan yksi saari. Sen rantaviivan pituus on 1,2 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Tuusjärven valuma-alueeseen (14.173) se kuuluu. Järven vedenpinnan korkeus on 110,5 metriä mpy.
Brit Awards 2015
Vuoden 2015 Brit Awards -gaala pidettiin 25. helmikuuta 2015 järjestyksessään 35. kertaa. Tapahtuma järjestettiin The O2 -areenalla Lontoossa. Ehdokkaat julkistettiin 15. tammikuuta 2015.
Uber
Uber on yhdysvaltalainen, vuonna 2009 perustettu, maailmanlaajuista henkilökuljetuspalvelua tarjoava yritys.
Uberin liikeideassa tavalliset ihmiset voivat alkaa tarjota taksikyytejä.
Uber-yritys kehittää, markkinoi ja ylläpitää Uber-nimistä mobiilisovellusta ja palvelualustaa. Sovelluksen tarkoituksena on mahdollistaa helppo taksin tai muun kyydin tilaaminen matkapuhelimella.
Sovellus näyttää käyttäjää lähellä olevat vapaat Uber-taksit, joista hän voi valita mieluisensa. Matkan maksaminen tapahtuu sovelluksen välityksellä. Paikallistamisessa käytetään GPS:ää, ja veloitus hoituu automaattisesti käyttäjätililtä. Hinnoittelun määrää algoritmi kyytien kysynnän ja tarjonnan pohjalta, mikä on tosin joskus johtanut hintapiikkeihin ja arvosteluun. Uber-kuljettajat käyttävät omia autojaan.
Yhtiö on mullistanut taksialaa maailmanlaajuisesti. Vuonna 2022 Uber toimii 73 maassa. Uber-yrityksellä on maailmanlaajuisesti 22 000 työntekijää. Uber-sovellusta käyttää 93 miljoonaa ihmistä kuukausittain, joskin käyttäjämäärä on laskenut 111 miljoonan huipusta vuonna 2019. Uber-sovellusta käyttäviä autonkuljettajia on 3,5 miljoonaa, kun enimmillään määrä on ollut 5 miljoonaa vuonna 2019.
Yhtiö on kohdannut myös laajaa vastustusta ja lainsäädäntöön liittyviä ongelmia. Monissa maissa viranomaiset ja taksiluvan omaavat taksiyrittäjät ovat kyseenalaistaneet Uberin laillisuuden ja turvallisuuden.
Uber aloitti Suomessa vuonna 2014 ja toimii vuonna 2022 pääkaupunkiseudulla, Turussa, Tampereella ja Oulussa.
Rikollisia otteita
Kun Uber-yhtiö laajensi toimintaansa maailmalla, sen strategia oli häikäilemätön. Useissa maissa Uberin toiminta oli kiellettyä tai se edellytti kuskeilta taksilupaa. Tämä oli ristiriidassa suhteessa Uberin liikeideaan, jossa tavalliset ihmiset voivat ryhtyä kuskeiksi. Sen sijaan, että yhtiö olisi käynyt läpi perinteisen lupamenettelyn tai pyrkinyt saamaan muutoksia paikallisiin lakeihin, se vain aloitti toimintansa paikallisesta lainsäädännöstä piittaamatta. Tämän vuoksi yhtiö tai sen kuljettajat joutuivat uusissa maissa usein viranomaistutkintojen ja syytteiden kohteeksi.
Uberin toiminnasta on käynnistetty useita rikostutkintoja. Kun poliisi on yrittänyt kerätä tietoja yhtiön toiminnasta, Uber on estänyt viranomaisten pääsyn yhtiön palvelimille. Näin Uber toimi ainakin Alankomaissa, Ranskassa, Kanadassa, Belgiassa, Intiassa, Unkarissa ja Hongkongissa.
Historia
Camp alkoi suunnitella UberCab-taksin prototyyppiä vuonna 2009 ja sai Kalanickin partneriksi. Palvelua testattiin New Yorkissa alkuvuonna 2010 kolmella autolla. Virallisesti palvelu julkaistiin San Franciscossa toukokuussa 2010.
UberCab-yhtiön toimitusjohtajaksi tuli elokuussa 2010 Ryan Graves. Joulukuussa Kalanickista tuli toimitusjohtaja ja Graves siirtyi operatiiviseksi johtajaksi ja johtokunnan jäseneksi.
Yhtiö sai ensimmäisen merkittävän lahjoituksensa 1,25 miljoonaa dollaria First Round Capitalilta lokakuussa 2010. Yhtiö joutui vaihtamaan nimekseen Uber, sillä San Franciscon kunnallinen liikennevirasto ei hyväksynyt nimessä sanaa cab, ’taksi’.
Uber keräsi vuonna 2011 lisää rahoitusta, kasvoi ja laajeni New Yorkiin, Seattleen, Bostoniin, Chicagoon, Washingtoniin ja Pariisiin Ranskaan.
Vuonna 2012 yhtiö julkaisi UberX:n, joka tarjoaa huokean hybridiauton vaihtoehdoksi limusiineille.
Uber laajentui nopeasti eri puolille maailmaa. Vuonna 2014 yhtiö aloitti toimintansa 31 uudessa maassa.
Vuonna 2014 yrityksen arvo arvioitiin 13,3 miljardiin euroon, mikä teki siitä yhden maailman arvokkaimmista startup-yrityksistä.
Uber aloitti vuoden 2014 lopussa palvelunsa myös Helsingissä. Elokuussa 2017 yritys keskeytti toimintansa Suomessa vuodeksi ja jatkoi heinäkuussa 2018, kun uusi liikennepalvelulaki astui voimaan.
Lokakuussa 2015 taksikuskit aiheuttivat kaaoksen Ranskan Marseillessa. Uber-vastaisessa mielenosoituksessaan taksikuskit polttivat renkaita ja estivät pääsyn lentokentälle ja rautatieasemalle. Taksikuskien mielestä Uber rikkoi Ranskan lakia ja oli viemässä heiltä toimeentulon. Vastaavia mielenilmauksia ja juridisia ongelmia Uberilla on ollut useissa maissa, joissa yhtiö on toiminut.
Vuoden 2016 elokuussa Uber toimi 507 kaupungissa ja 66 maassa.
Vuonna 2017 Uberia koetteli skandaali, kun yhtiön entinen insinööri syytti sen yrityskulttuuria vihamieliseksi. Syytösten seurauksena moni työntekijä erosi tai erotettiin. Toimitusjohtaja Kalanick erosi kesäkuussa 2017 osakkeenomistajien vaatimuksesta. Hänen tilalleen tuli Dara Khosrowshahi. Yhtiön operatiiviseksi johtajaksi tuli joulukuussa 2017 Barney Harford.
Uber ei ole mennyt pörssiin, joten sen ei tarvitse tiedottaa julkisesti tuotoistaan. Huhtikuussa 2017 yhtiö ilmoitti 3,8 miljardin dollarin tappiot vuodelle 2016.
Uber listautui pörssiin 10. toukokuuta 2019. Listautumishetkellä yrityksen arvoksi arvioitiin 75,5 miljardia Yhdysvaltain dollaria.
Vuonna 2021 Britannian korkein oikeus linjasi, että kuljettajat ovat työntekijöitä, eivätkä yrittäjiä.
Lanseeraus
Uberin lobbaus Suomessa alkoi toukokuussa 2014. Muutaman kuukauden kuluessa yhtiö katsoi saaneensa puolelleen esimerkiksi liikenneministerin avustajan, kansanedustajia ja Helsingin kaupunginhallituksen jäseniä. Kilpailu- ja kuluttajaviraston sekä Liikenteen turvallisuusvirasto Trafin suhtautumista yhtiö kuvaili positiiviseksi. Saatuaan suopean vastaanoton Uber lanseerasi Suomen-toimintonsa kasvuyritystapahtuma Slushissa marraskuussa 2014.
Kun Uber laajensi toimintaansa, se usein vain aloitti uusissa maissa piittaamatta paikallisesta lainsäädännöstä.
Oli mahdollista, että Suomessakin Uber tai sen kuljettajat joutuisivat rikosoikeudelliseen vastuuseen. Uber tiesi riskeistä, mutta ei välittänyt niistä. Se laski viranomaisten valvonnan heikkouden varaan.
Lobbauskampanja taksilain muuttamiseksi
Uber toteutti Suomessa vuosina 2014–2016 laajan lobbausoperaation, jonka tarkoituksena oli uudistaa maan taksilainsäädäntö ja mahdollistaa yhtiön liiketoiminta Suomessa. Yhtiö tavoitteli Suomessa ensimmäistä “suurta lainsäädännöllistä voittoa koko Euroopassa”. Tässä se myös onnistui. Uber kuvaili tehneensä Suomessa “mahdottomasta mahdollisen”.
Kampanjansa aikana Uberin lobbarit olivat yhteydessä kymmeniin suomalaisiin poliitikkoihin ja virkamiehiin. Tapaamisia järjestettiin esimerkiksi Sveitsin Davosissa, Porissa Suomi-Areenan aikana ja Königstedtin kartanossa.
Uberissa arvioitiin, että perussuomalainen puolue oli erityisen Uber-vastainen, sillä taksikuskit olivat perussuomalaisten äänestäjäkuntaa. Sen sijaan tuore pääministeri Alexander Stubb ja hänen edustamansa kokoomus olisivat yhtiölle luontaisia liittolaisia. Uberin edustajat tapasivat Stubbia ja hänen lähipiiriään useasti. Kun Stubb oli vaikuttanut lainsäädäntöuudistukseen Uberille suotuisalla tavalla, Uberin lobbari lupaili Stubbille paikkoja kansainvälisten yhtiöiden hallituksista.
Uberin lobbaus kattoi kolme eri liikenneministeriä. Henna Virkkunen ehti toimia liikenneministerinä vain muutaman kuukauden ajan. Kesällä 2014 liikenne- ja kuntaministeriksi siirtyi Paula Risikko, joka näki uudistuksessa ongelmia, ja taksilain uudistus tyssäsi. Hänen jälkeensä liikenne- ja viestintäministeriksi nousi liike-elämästä politiikkaan siirtynyt Anne Berner, joka otti uudistuksen omiin käsiinsä ja huolehti siitä, että valmistelu eteni.
Bernerin väki piti Uberin edustajat ajan tasalla uudistuksen etenemisestä. Kun virkamiehillä oli vaikeuksia vastata kriittisiin kysymyksiin, joita julkisuudessa esitettiin, liikenne- ja viestintäministeriön virkamiehet pyysivät Uberilta apua.
Lain ensimmäinen versio noudatti Uberin toiveita lähes täydellisesti. Kuitenkin, edes hallituspuolueen edustajat eivät halunneet viedä lakia eteenpäin.
Lakiehdotukseen päädyttiin tekemään liikennevaliokunnassa useita muutoksia, jotka tekivät siitä Uberin kannalta huonomman. Liikennevaliokunnassa lakiehdotuksesta poistettiin esimerkiksi Uberin sanelema kohta, jonka mukaan taksinkuljettajan ajokokeesta luovuttaisiin.
Uusi taksilaki astui voimaan vuonna 2018. Sen myötä taksialan sääntelyä kevennettiin. Esimerkiksi taksilupien kiintiöistä luovuttiin, eli taksien määrää ei enää rajoitettu. Lupien saannista tuli aiempaa helpompaa, pakollisista taksamittareista luovuttiin, eikä hintoja säädelty.
Uusi laki mahdollisti kuitenkin Uberin toiminnan laajemmin Suomessa. Ensimmäisenä uudistuksen jälkeisenä vuotena yli kaksi tuhatta uutta taksia tuli liikenteeseen.
Taksilakia on arvosteltu sittemmin voimakkaasti ja siihen on tehty muutoksia.
Oikeusjuttuja
Kesällä 2016 poliisi kertoi, että se aikoi tehdä jokaisesta Uber-kuskista rikosilmoituksen. Vuoden 2017 jälkeen ainakin 128 Uber-kuskia joutui rikostutkinnan kohteeksi ja lähes 60 sai tuomion laittoman taksiliikenteen harjoittamisesta.
Usein kyse oli maahanmuuttajataustaisista kuskeista, joista jotkut kertoivat, etteivät he tienneet Uberin ajamisen ilman taksilupaa olevan lainvastaista, ja kokivat tulleensa yritysen harhaanjohtamiksi.
Kuljettajat joutuivat maksamaan sakkoja ja palauttamaan työstään saamansa palkkiot valtiolle. Yksittäiseltä kuljettajalta perittiin enimmillään lähes 40 000 euroa.
Usein Uber pyrkii ohjaamaan viranomaisten huomion yhtiön maksamattomien veroje sijaan Uber-sovellusta käyttävien kuljettajien verotukseen. Suomen oikeudenkäynneissä Uber ei ollut osapuolena, vaan syytteet kohdistuivat pelkästään kuljettajiin. Kuljettajat olivat maksaneet Uberille kyytimaksuista 20 prosentin osuuden, jonka Uber sai pitää. Saamansa rahat Uber tilittää verottomaan Bermudaan.
Tehokkuus
thumb|Kolumbialainen Uber-kuski. Kojelaudalla avoinna Uber-sovellus. Judd Cramerin ja Alan B. Kruegerin tutkimuksen mukaan Uber-kuljettaja käyttää kapasiteettiaan tehokkaammin kuin taksikuski: sekä työajasta että ajetuista kilometreistä suurempi osa tapahtuu asiakas kyydissä. Syitä ovat 1. teknologia kohdistaa asiakkaat ja kuljettajat toisilleen tehokkaammin, 2. suurempi mittakaava, 3. taksisääntelyn tuottama tehottomuus, 4. Uberin työvoimamalli on tehokas, 5. ruuhkahinnoittelu (surge pricing) tuottaa tehokkaamman asiakkaiden ja kuljettajien kohtaamisen.
Uber lisää asiakkaiden valinnanvaraa ja tarjoaa kuljettajille joustavia ja riippumattomia töitä. Käyttäjä voi älypuhelimestaan nähdä, milloin auto saapuu.
Uberin on väitetty tekevän taksin saamisen helpommaksi köyhille ja haja-asutusalueille. Sen on myös väitetty vähentävän ruuhkia esimerkiksi New Yorkissa, koska Uber-kuskien ei tarvitse taksien tavoin ajella ympäriinsä etsien asiakkaita vaan vain ottavat vastaan tilauksia. Erään tutkimuksen mukaan Uberin tulo kaupunkiin vähensi rattijuopumuksia.
Sekä kuski että asiakas voivat toisen aiemmin saaman palautteen perusteella valita, hyväksyvätkö kyydin, ja asiakas voidaan tarvittaessa tavoittaa jälkeenpäin. Tämä mahdollistaa turvallisemman ammatin ja turvallisemmat kyydit. Perinteisen taksin kuljettajista esimerkiksi Helsingissä alle 2 % on naisia.
Ruuhkahinnoittelu (surge pricing)
Uberin ruuhkahinnoittelu (surge pricing) saa kysynnän ja tarjonnan kohtaamaan siten, että odotusaika on melkein aina alle viisi minuuttia. Taloudellista tehokkuutta ruuhkahinnoittelu lisää siten että hintojen nousu asiakkaiden lisääntyessä houkuttelee lisää kuskeja ajamaan ja kun kuskeja ei riitä kaikille, kyydit päätyvät niille asiakkaille, joiden tarve on suurin (suostuvat maksamaan korkeamman hinnan). Suurin osa hinnannoususta päätyy kuljettajille. Kun uudenvuoden aaton kysyntäpiikkiin tulleen teknologiavirheen vuoksi ruuhkahinnoittelu ei nostanut hintoja, kuskeja ei niin kiinnostanut lähteä ajamaan ja matalan hinnan vuoksi asiakkailla ei niin kiinnostanut etsiä Uberille vaihtoehtoisia kulkutapoja, joten odotusajat venyivät ja kuljetukset vähenivät dramaattisesti. Taloudellisen tehokkuuden näkökulmasta tulos oli heikko. Muutama onnekas asiakas sai halvan kyydin, useimmat eivät mitään kyytiä.
Monet kokevat ruuhkahinnoittelun epäoikeudenmukaiseksi, ja siksi Uber on kirjoittanut asiakkaille ohjeita, miten aikatauluttaa matkansa sen välttämiseksi. Uber myös esittää hinnat asiakkaalle ennen kyydin hyväksymistä. Myös hotelli- ja lentoyhtiöt hinnoittelevat dynaamisesti, mutta Uber eroaa näistä siinä, että sen hinnoittelu on läpinäkyvää.
Arvostelua ja vastustusta
thumb|350px|Uberin luvallisuus joulukuussa 2016. Vihreällä paikat, joissa se saa toimia vapaasti. Vaaleanpunaisella paikat, joissa sillä on lakikiistoja tai kieltouhka. Punaisella paikat, joissa se on kielletty. Taksialan etujärjestöt ja taksikuskit ovat vastustaneet Uberia käytännössä jokaisessa sen toimintamaassa ja järjestäneet Uberin vastaisia mielenosoituksia.
Taksikuskit neljässä suuressa eurooppalaiskaupungissa järjestivät vuonna 2014 mielenosoituksia Uberia vastaan. Taksiyhtiöt ovat syyttäneet Uberia epäreilusta kilpailusta, sillä se välttää kalliit lisenssimaksut eikä noudata paikallisia lakeja. Uber menetti vuonna 2017 toimilupansa Lontoossa, mutta kielto kumottiin kesäkuussa 2018.
Suomen Taksiliiton mielestä Uber-kyydit ovat laitonta ja luvatonta liikennettä. Taksiliiton mukaan Uber-kyytien ajaminen vaatii liikenneluvan. Uberin on myös kerrottu mahdollisesti lisäävän harmaata taloutta, sillä kyytejä tarjoavilta kuljettaja/yrittäjiltä ei edellytetä minkäänlaista todistusta siitä, että he hoitavat työnantaja- ja työntekijämaksunsa sekä muut valtiolle kuuluvat velvollisuutensa asianmukaisesti.
Helsingin käräjäoikeus langetti 5. huhtikuuta 2016 tiettävästi Suomen ensimmäisen Uber-kuljettajan saaman tuomion luvattomasta taksiliikenteen harjoittamisesta. Tuomion suuruus oli 25 päiväsakkoa ja lisäksi kuljettajaa vaaditaan menettämään rikoksen tuottamana hyötynä 12 250 euroa valtiolle. Muutaman päivän kuluttua Espoon käräjäoikeus antoi toiselle Uber-kuljetuksia ajaneelle miehelle 20 päiväsakon rangaistuksen ja määräsi rikoshyötynä maksettavaksi valtiolle 3 000 euroa. Helsingin hovioikeus vahvisti 21. syyskuuta 2016 antamissan kahdessa tuomiossa kuljettajien syyllistyneen luvattomaan taksiliikenteen harjoittamiseen ja pystytti käräjäoikeuksien antamat tuomiot ennallaan. Espoolainen Uber-kuljettaja haki tuomiolleen muutosta korkeimmasta oikeudesta, joka otti asian käsittelyyn nimenomaan rikoshyödyn menettämistä koskevan tuomiokohdan osalta. Korkein oikeus antoi ratkaisunsa elokuussa 2017. Oikeus piti luvattomasta taksiliikenteen harjoittamisesta annetun sakkotuomion ennallaan, mutta vähensi valtiolle maksettavaksi tulevaa rikoshyödyn menettämiskorvausta 2 800 eurosta 2 100 euroon.
Veronkierto
Uberin Alankomaissa sijaitseva tytäryhtiö Uber BV pyörittää koko yhtiön maailmanlaajuista rahaliikennettä. Uber BV maksaa kuljettajille 80 prosenttia asiakkailta laskutetuista summista ja tilittää loput 20 prosenttia itselleen verottomaan Bermudaan.
Laurentius Paulinus Gothus
pienoiskuva|Laurentius Paulinus Gothus Laurentius Paulinus Gothus (Lars Paulsson, 10. marraskuuta 1565 Söderköping, Ruotsi –  29. marraskuuta 1646 Uppsala) oli ruotsalainen professori, Uppsalan yliopiston rehtori, Skaran ja Strängnäsin hiippakunnan piispa ja Uppsalan arkkipiispa.
Elämä
Laurentius Paulinus Gothus oli Ruotsin 1600-luvun alun merkittävimpiä kirkonmiehiä ja kulttuurivaikuttajia. Hänen isänsä, kultaseppä, pormestari Påwel Pedersson oli Ruotsin ensimmäisen luterilaisen arkkipiispan Laurentius Petri Gothuksen veli. Hän opiskeli Saksassa, Rostockissa, jossa hän tutustui Philipp Melanchtonin ajatuksiin. Hän suoritti maisterin tutkinnon Helmstedtin yliopistossa 1592 ja toimi Uppsalan kokouksessa 1593 aktuaarina, sihteerinä. Hänet vihittiin papiksi 1598 ja 1601 hänet nimitettiin teologian professoriksi ja Uppsalan yliopiston ensimmäiseksi rector magnificukseksi.
Hän esitti tohtorinväitöskirjansa Uppsalan yliopiston ensimmäisessä teologisen tiedekunnan promootiossa 1617 yhdessä kolmen muun opiskelijan kanssa. Hän toimi Uppsalan yliopistossa logiikan, matematiikan, astronomian ja lopuksi teologian professorina. 1608 hänet nimitettiin Skaran ja 1609 Strängnäsin piispaksi. Sieltä hänet vielä valittiin Uppsalan arkkipiispaksi 1637, kun hän oli 71-vuotias. Hän johti hiippakuntaansa tarmokkaasti. Vielä 77-vuotiaana hän teki piispantarkastusmatkan Norrlantiin, aina Tornioon saakka.
Hänen kirjallinen tuotantonsa oli laaja. Tärkein hänen teoksistaan oli yli 3700-sivuinen kristillinen etiikka, Ethica Christiana, joka oli katekismuksen kommentaari ja tarkoitettu pappien käyttöön. Se ilmestyi 1631. Toinen hänen merkittävimmistä teoksistaan oli Clenodium, joka oli etiikan kirjan ”kansanpainos”; se oli samalla virsikirja, rukouskirja ja evankeliumikirja. Se ilmestyi 1633 ja siinä oli hänen kirjoittamiaan virsiä. Niistä on säilynyt virsi ”Lof prijs och tack ske tigh, o Fader käre”. Se on Suomen kirkon virsikirjassa virsi 326 ”Sinulle kiitos, Isä maan ja taivaan”. Se on tavallaan kirjoittajansa nimikkovirsiː akrostikon, sen alkutekstin 11 säkeistön alkukirjaimista muodostuu nimi L. Paulinus G-s. Virsi on myös Ruotsin kirkon virsikirjassa, virsi 702. Virsi on suomennettu vuoden 1701 virsikirjaan. Nykyinen teksti on uudistettu 1880 ja 1937.
Jong
Jong voi viitata:
Toivo Maunu
Toivo Johannes Maunu (ent. Jussila, ) oli suomalainen jääkärilääkintäkapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Jääkäritykistössä. Varsinaisen elämäntyönsä hän teki Suomen puolustusvoimain Ilmavoimissa ja ilmapuolustuksen parissa. Myöhemmin armeija koulutti hänestä eläinlääkärin.
Perhe ja koulutus
Maunun vanhemmat olivat maanviljelijä Kalle Jussila ja Vilhelmiina Mikkola. Hänet vihittiin avioliittoon vuonna 1929 Elsa Vilhelmiina Pelkosen kanssa. Hän kirjoitti ylioppilaaksi Tampereen reaalilyseosta vuonna 1912 ja liittyi Hämäläis-osakuntaan. Opintojaan hän jatkoi Helsingin yliopistossa ja suoritti lääketieteen alkututkinnon vuonna 1914 ja eläinlääkäritutkinnon Dresdenin eläinlääkärikorkeakoulussa vuonna 1922.
Jääkärikausi
thumb|300px|Jääkäripataljoona 27:n 1. komppania. Maunu liittyi vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 7. tammikuuta 1916, josta hänet siirrettiin 12. joulukuuta 1916 pataljoonan haupitsipatteriin. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Saksassa oloaikanaan hän suoritti opintomatkan 9. toukokuuta – 19. elokuuta 1917 välisenä aikana.
Suomen sisällissota
Maunu astui Suomen armeijan palvelukseen varavääpeliksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan Jääkäritykistön 1. patteriin, missä joukossa hän osallistui taisteluihin Messukylässä ja Tampereella. Tampereen valtauksen jälkeen hänet sijoitettiin tykistön uudelleen järjestelyssä vasta perustetun Jääkäritykistöprikaatin 1. jääkäripatteriston 1. patteriin ja hän osallistui sen mukana Viipurin valloitukseen.
Sisällissodan jälkeinen aika
Maunu palveli sisällissodan jälkeen Suomen tykistökoulussa, josta hänet siirrettiin syyskuussa vuonna 1918 Suomen senaatin sota-asiaintoimituskunnan eläinlääkintäosastolle, mistä hänet lähetettiin lokakuussa vuonna 1918 opintomatkalle Dresdenin eläinlääkärikorkeakouluun. Maunu erosi armeijan palveluksesta 1. huhtikuuta 1920 ja työskenteli sen jälkeen yksityisenä eläinlääkärinä Tampereella vuodesta 1922 alkaen vuoteen 1947 saakka. Omien töidensä ohella hän hoiti lyhyitä aikoja Tampereen teurastamon tarkastuseläinlääkärin toimia.
Talvi- ja jatkosota
Maunu osallistui talvisotaan Patteriston eläinlääkäri Kenttätykistörykmentti 3:ssa. Jatkosotaan hän taasen osallistui Raskas patteristo 27:n eläinlääkärinä, josta hänet siirrettiin vuonna 1942 Päämajan eläinlääkintäosaston käyttöön, missä tehtävässä hän oli sodan loppuun saakka. Sodan aikana hän hoiti myös rintaman takaisia tehtäviä, ollen muun muassa muutaman kuukauden ajan ylimääräisenä eläinlääkärinä Käkisalmen piirissä vuosina 1942 ja 1943 sekä toimi Nurmeksen virkaatekevänä piirieläinlääkärinä vuonna 1944. Maunu toimi sotien jälkeen Tampereen kaupungin teurastamon ja lihantarkastamon apulaisjohtajana aina vuoteen 1958 saakka. Hänet haudattiin Tampereelle.
Delhi
Delhi on Intian toiseksi suurin kaupunki Mumbain jälkeen noin 11  miljoonalla asukkaallaan. Kaupungin metropolialueella asuu 16 miljoonaa henkeä.
Delhi sijaitsee Pohjois-Intiassa Yamuna-joen varrella ja sillä on Intian aluehallinnossa liittovaltion alueen asema nimellä National Capital Territory of Delhi (NCT) (suom. Delhin pääkaupunkiterritorio).
Lisäys maan perustuslakiin vuonna 1991 toi Delhille erikoisaseman liittovaltion alueiden keskuudessa: kaupungilla on oma lakiasäätävä kokouksensa, jolla on rajoitetusti valtaa. Delhin alue jakautuu yhdeksään piirikuntaan, 27 tehsiliin, kolmeen erikoisasemassa olevaan kaupunkiin eli Municipal Corporation of Delhiin (MCD), New Delhi Municipal Committeehen (NDMC) ja Delhi Cantonment Boardiin (DCB), 59 väestönlaskentakaupunkiin  ja 165 kylään.
Delhi kuuluu maailman vanhimpiin jatkuvasti asutettuihin kaupunkeihin. Se oli useiden muinais-Intian valtakuntien pääkaupunki ja merkittävä kaupunki luoteisesta Intiasta Gangesin tasangolle johtavien vanhojen kauppareittien varrella. Lukuisia muinaisia muistomerkkejä ja arkeologisia kohteita on jäänyt jäljelle kaupungin historiasta.